CELEX: 62019CB0755
Language: fi
Date: 2021-02-11 00:00:00
Title: Asia C-755/19: Unionin tuomioistuimen määräys (kuudes jaosto) 11.2.2021 (ennakkoratkaisupyyntö, jonka on esittänyt Conseil d’État – Belgia) – T.H.C. v. Commissaire général aux réfugiés et aux apatrides (Ennakkoratkaisupyyntö – Unionin tuomioistuimen työjärjestyksen 99 artikla – Turvapaikkapolitiikka – Kansainvälisen suojelun myöntämistä tai poistamista koskevat yhteiset menettelyt – Direktiivi 2013/32/EU – 46 artikla – Euroopan unionin perusoikeuskirja – 47 artikla – Oikeus tehokkaisiin oikeussuojakeinoihin – Muutoksenhaku päätökseen jättää kansainvälistä suojelua koskeva myöhempi hakemus tutkimatta – Muutoksenhaun määräaika – Säilöönotto)

10.5.2021   
            
            
               FI
            
            
               Euroopan unionin virallinen lehti
            
            
               C 182/22
            
         
      Unionin tuomioistuimen määräys (kuudes jaosto) 11.2.2021 (ennakkoratkaisupyyntö, jonka on esittänyt Conseil d’État – Belgia) – T.H.C. v. Commissaire général aux réfugiés et aux apatrides
      (Asia C-755/19) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - Turvapaikkapolitiikka - Kansainvälisen suojelun myöntämistä tai poistamista koskevat yhteiset menettelyt - Direktiivi 2013/32/EU - 46 artikla - Euroopan unionin perusoikeuskirja - 47 artikla - Oikeus tehokkaisiin oikeussuojakeinoihin - Muutoksenhaku päätökseen jättää kansainvälistä suojelua koskeva myöhempi hakemus tutkimatta - Muutoksenhaun määräaika - Säilöönotto)
      (2021/C 182/31)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État
      
         Asianosaiset
      
      
         Valittaja: T.H.C.
      
         Vastaaja: Commissaire général aux réfugiés et aux apatrides
      
         Määräysosa
      
      Kansainvälisen suojelun myöntämistä tai poistamista koskevista yhteisistä menettelyistä 26.6.2013 annetun Euroopan parlamentin ja neuvoston direktiivin 2013/32/EU 46 artiklaa on Euroopan unionin perusoikeuskirjan 47 artiklan valossa tulkittava siten, että se ei ole esteenä kansalliselle säännöstölle, jonka mukaan muutosta kansainvälistä suojelua koskevan myöhemmän hakemuksen tutkimatta jättämisestä tehtyyn päätökseen on puhevallan menettämisen uhalla haettava viiden päivän määräajassa, johon yleiset juhla- ja vapaapäivät sisältyvät, kun asianomainen hakija on otettu säilöön, edellyttäen yhtäältä, että vastaavuusperiaatetta noudatetaan, ja toisaalta, että säilöön otettujen hakijoiden tosiasiallinen mahdollisuus päästä osallisiksi kansainvälisen suojelun hakijoille unionin oikeudessa myönnetyistä menettelyllisistä takeista varmistetaan tässä määräajassa.
      Ennakkoratkaisua pyytäneen tuomioistuimen tehtävänä on tarkistaa, täyttääkö pääasiassa kyseessä oleva kansallinen säännöstö nämä vaatimukset.
      
         (1)  EUVL C 423, 16.12.2019.